CELEX: 32017R1971
Language: hu
Date: 2017-10-26 00:00:00
Title: A Bizottság (EU) 2017/1971 végrehajtási rendelete (2017. október 26.) egyes áruk Kombinált Nómenklatúra szerinti besorolásáról

31.10.2017   
               
               
                  HU
               
               
                  Az Európai Unió Hivatalos Lapja
               
               
                  L 281/11
               
            A BIZOTTSÁG (EU) 2017/1971 VÉGREHAJTÁSI RENDELETE
      (2017. október 26.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
      mivel:
      
                  (1)
               
               
                  A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
               
            
                  (2)
               
               
                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
               
            
                  (3)
               
               
                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.
               
            
                  (4)
               
               
                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
               
            
                  (5)
               
               
                  Az e rendeletben előírt intézkedések összhangban vannak a Vámkódexbizottság véleményével,
               
            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.
      
         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2017. október 26-án.
         
            
               a Bizottság részéről,
            
            
               az elnök nevében,
            
            Stephen QUEST
            
               főigazgató
            
            
               Adóügyi és Vámuniós Főigazgatóság
            
         
      
      
         (1)  HL L 269., 2013.10.10., 1. o.
      
      
         (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
         MELLÉKLET
         
                     Árumegnevezés
                  
                  
                     Besorolás (KN-kód)
                  
                  
                     Indokolás
                  
               
                     (1)
                  
                  
                     (2)
                  
                  
                     (3)
                  
               
                     Elektronikus készülék (ún. szilárdtestmeghajtó, „Solid State Drive, (SSD)”), amelynek mérete körülbelül 100 × 70 × 7 mm, formátuma 2,5 hüvelyk, tárolókapacitása pedig 128 GB.
                     Egy félvezető alapú, szilárdtest-felépítésű elektronikus tárolóeszköz nem felejtő adattárolás céljára, flashmemóriával és dinamikus véletlen hozzáférésű memóriával (Dynamic Random Access Memory, DRAM).
                     Egy soros adatátvitelű SATA-interfészt (Serial Advanced Technology Attachment, SATA) tartalmaz, amely lehetővé teszi a készülék automatikus adatfeldolgozó gépbe történő beillesztését és így a készülék belső adattároló eszközként történő felhasználását.
                     (Lásd a képet.) (*1)
                     
                  
                  
                     8471 70 98 
                  
                  
                     A besorolást a Kombinált Nómenklatúra értelmezésére vonatkozó 1. és 6. általános szabály, a 84. Árucsoporthoz tartozó megjegyzések 5. C) pontja, valamint a 8471 , a 8471 70  és a 8471 70 98  KN-kód szövege határozza meg.
                     Objektív jellemzői – így a SATA-interfész, valamint a méret és a formátum – olyanok, mint az elsősorban automatikus adatfeldolgozó gépekben használt eszközök jellemzői, közvetlenül összekapcsolható a központi feldolgozó egységgel, és az adatokat olyan alakban képes fogadni vagy átadni, amelyet a rendszer használni tud. A 8523  vtsz. alá, szilárd, állandó nem felejtő tárolóeszközként történő besorolása ezért kizárt.
                     Következésképpen az eszközt a 8471 70 98  KN-kód alá, automatikus adatfeldolgozó gépek más tárolóegységeként kell besorolni.
                  
               
            
         
            (*1)  A kép csupán tájékoztató jellegű.